**Prijava bendova za šestu Rokerijadu je počela**

Rokerijada je otvorila konkurs za prijavu mladih autorskih bendova.

Festival će se održati u Petrovcu na Mlavi, na Gradskom trgu 26. i 27. avgusta. Prvi dan je rezervisan za takmičenje mladih autorskih bendova, a drugog dočekujemo već afirmisane bendove, nekog na koga takmičari mogu da se upute po pitanju stvaralaštva, iskustva, pa i poslovanja. Ove godine imaćemo tu čast sa Atheist Rap-om, pank rok bendom iz Novog Sada.

Konkurs za prijave bendova traje do 1.jula 2022.godine. Od svih validno prijavljenih bendova, pet će se naći u finalu po ocenama stručnog žwirija, a jedan će na osnovu glasova pubike obezbediti učešće u istom.

Konkursni uslovi:

- da je bend autorski;

- da prosek godina u bendu ne prelazi 30, a najstariji član da ima najviše 35 godina;

Uz prijavu dostaviti i navedene materijale:

- linkovi za tri pesme postavljene na SoundCloud profilu benda (maksimalno trajanje jedne pesme 5 minuta);

- jedan live video snimak sa YouTube-a;

- kratka biografija benda koja mora da sadrži godinu rođenja svakog člana benda;

- jedna fotografija benda bez logotipa;

- link do stranice profila benda (Facebook) ili sajt.

Najbolji bend očekuju izuzetno vredne nagrade kao i revijalni nastup na Rokerijadi 2023. godine.

Kao i svake prethodne godine, biće obezbeđene nagrade i za najistaknutije pojedince – najboljeg gitaristu, basistu, pevača.

Petrovac se u toku trajanja Rokerijade pretvara u Rok grad - od otvaranja izložbe, preko takmičenja bendova, revijalnih koncerata, Rock buvljaka do radionica za decu  mlade. Svi sadržaji su besplatni i o svima ćemo vas blagovremeno obavestiti.

Festival ima i humanitarni karakter. Tokom njegovog trajanja, prikupljaju se materijalna i novčana sredstva za petrovačko porodilište.

Prijave slati na mail: [rokerijada@gmail.com](file:///C:\Users\marko.veljkovic\AppData\Local\Temp\rokerijada@gmail.com)

Sajt festivala: <https://rokerijada.fabrika.pt/>